Diari Oficial de la Generalitat Valenciana


Sumari del DOGV 3695, del 24-02-2000 (2000/1115)

ACORD de 21 de desembre de 1999, de la Comissió Territorial d'Urbanisme de València, relatiu a la modificació de les normes subsidiàries d'Andilla relativa a 29 punts.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1115


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Andilla
    * pla d'urbanisme

ACORD de 21 de desembre de 1999, de la Comissió Territorial d'Urbanisme de València, relatiu a la modificació de les normes subsidiàries d'Andilla relativa a 29 punts. [2000/X1115]
  
Vist l'expedient remés per l'Ajuntament d'Andilla referit a la modificació de les Normes Subsidiàries relativa a 29 punts, i de conformitat amb els següents:
  
Antecedents de fet
  
Primer. El projecte es sotmeté a informació pública per mitjà d'acord del Plenari de l'Ajuntament, en la sessió del dia 31 de maig de 1999. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 16 d'octubre de 1999.
  
Segon. El projecte consta de memòria, plans d'informació i plans d'ordenació.
  
Tercer. L'objecte del projecte es introduir modificacions puntuals en l'ordenació detallada dels nuclis urbans d'Andilla, Osset i la Pobleta d'Andilla, i modificar diversos articles de les normes urbanístiques.
  
En resum, les modificacions que es proposen són les següents:
  
Nucli urbà d'Andilla: es proposen 12 modificacions per a rectificar alineacions, obrir nous vials, conversió d'una superfície privada, 145,50 m², en espai lliure d'ús públic, requalificació d'equipament comunitari en superfície d'edificació privada d'una superfície total de 1.845 m², requalificació de superfície de vial en equipament comunitari d'una superfície de 981,75 m² i delimitació d'una unitat d'execució.
  
Nucli urbà de la Pobleta d'Andilla: es proposen quatre modificacions, punts 13 a 16, consistents en la desaparició d'un vial, rectificació d'alineacions, desaparició d'una illa de cases qualificada com a equipament, 84 m², i el seu pas a vial, desqualificació com a equipament comunitari de la piscina i instal·lacions annexes, 1.122 m², per a passar a instal·lacions privades.
  
Nucli urbà d'Osset: es proposen sis modificacions, punts 17 a 22, consistents en rectificació d'alineacions, desaparició de vials, requalificació de les parcel·les de les escoles i de la Llar Social com a equipament comunitari.
  
Quant a les normes urbanístiques, es modifiquen els articles 4.22 i 4.23 i es defineix el que es considera obra major i obra menor; l'article 33 referent a les "Condicions Estètiques. Mitgeres" ampliant i concretant l'article; 34 amb definicions d'alineacions i rasants; l'art. 39 augmenta l'altura màxima de cornisa de 9,00 m a 9,50 m; l'art. 45 amplia els usos, i l'art. 48 modifica l'Ordenació del Sòl No Urbanitzable de Protecció Especial.
  
Respecte a l'últim article que es modifica, es regulen les edificacions en el SNU Protegit i es fixa la parcel·la mínima, 10.000 m² o 5.000 m², l'ocupació màxima, el 2%, l'altura màxima, 9 m, i les reculades en tots els sòls amb protecció.
  
Quart. Durant la tramitació de la fase d'informe previ de l'expedient, es sol·licità l'informe dels següents organismes: Divisió de Carreteres de la Direcció General d'Obres Públiques de la COPUT, i Servei de Vies i Obres de la Diputació de València.
  
D'aquests, es reberen els següents informes:
  
- Divisió de Carreteres de la COPUT, de data 20 de juliol de 1999, indicant que l'actuació no afecta el Sistema Viari de la Comunitat Valenciana.
  
- Unitat d'Inspecció del Patrimoni Historicoartístic de la Direcció Territorial de Cultura de València, en el qual es contenen indicacions respecte al tractament de coberta recollit en l'article 33.2 i a les reculades, regulats en l'article 34.3, i no s'aprecià inconvenient a la prossecució de l'expedient, sempre que siguen tingudes en compte aquestes observacions.
  
Una vegada rebut el projecte per a l'aprovació definitiva, s'ha sol·licitat novament informe al Servei d'Explotació de Vies i Obres de la Diputació Provincial, que no s'ha rebut fins a la data.
  
Cinqué. La comissió informativa de la Comissió Territorial d'Urbanisme de València, en la sessió del dia 22 de juliol de 1999, emeté informe previ respecte a aquest expedient, considerant que s'hauria de tramitar com a modificació puntual de les normes subsidiàries, emplaçant a l'homologació global de les normes subsidiàries.
  
Sisé. Andilla disposa de normes subsidiàries aprovades definitivament per la Comissió Territorial d'Urbanisme en data 22 de desembre de 1993. Posteriorment, en data 11 de juliol de 1996, fou informat el concert previ referent a la modificació de les normes subsidiàries.
  
Seté. En data 10 de desembre de 1999 es presentà una documentació complementària relativa a les observacions assenyalades en l'informe de la Unitat d'Inspecció del Patrimoni Historicoartístic de la Direcció Territorial de Cultura de València, respecte als punts 25 i 26 de la modificació.
  
Vuité. La Comissió Informativa de la Comissió Territorial d'Urbanisme de València, en la sessió del 14 de desembre de 1999, emeté informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. D'acord amb el que assenyala l'informe previ de la Comissió Informativa, de data 22 de juliol de 1999, l'expedient ja no es planteja com a homologació -perquè no reunia els requisits per a considerar-lo com a tal-, sinó com a modificació puntual de les normes subsidiàries.
  
Quart. El representant de la Conselleria de Cultura, Educació i Ciència en la comissió informativa manifesta que queden corregides les observacions que s'assenyalaren en l'informe de la Unitat d'Inspecció del Patrimoni Historicoartístic de la Direcció Territorial de Cultura de València, de data 22 de juliol de 1999, si bé matisa que la referència a les alineacions establides en el planejament vigent, que es realitza en l'art. 34.3 de les normes urbanístiques, s'ha d'entendre's referida a les alineacions que resulten d'aquesta modificació.
  
Cinqué. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha exposat, la Comissió Territorial d'Urbanisme, en la sessió del 21 de desembre de 1999, acorda:
  
Aprovar definitivament la modificació de les normes subsidiàries d'Andilla relativa a 29 punts.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 21 de desembre de 1999.- El secretari de la Comissió Territorial d'Urbanisme: José Manuel Palau Navarro.